**

**Ingyenes képzéseink érettségizetteknek a 2024/2025. tanévben:**

|  |  |  |
| --- | --- | --- |
| **Megszerezhető szakma azonosító száma, megnevezése** | **Felvehető létszám** | **Képzési idő** |
| 5 0213 16 09 Grafikus | **14** | **2 év** |
| 5 0211 16 10 Mozgókép- és animációkészítő | **10** | **2 év** |

**A képzések jellemzői:**

**Általános tájékoztatás**

* Korhatár a beiratkozáskor be nem töltött 25 év,
* tanulói jogviszony,
* diákigazolvány,
* ingyenes, államilag támogatott képzés,
* családtámogatási juttatásokkal,
* kollégium,
* a tanórák kezdése 13.00 órától.

A képzés során a tanulók ösztöndíjban részesülnek:

* az első félévben az ösztöndíjalap 8%-a – 2023-ben ez 8 000,- Ft,
* az második félévben az ösztöndíjalap 16%-a – 2023-ben ez 16 000,- Ft,
* a 2. évben eredménytől függően akár az ösztöndíjalap 59%-a – 2024-ben 59 000,- Ft.
* egyszeri pályakezdési támogatás – akár 300000,-Ft a sikeres szakmai vizsgát követően.

*Megjegyzés*: Ma Magyarországon mindenki számára 2 szakma megszerzése ingyenes. Tanulói ösztöndíj csak az első szakma megszerzésére irányuló képzés esetén lehetséges. További kérdés esetén lépjen kapcsolatba velünk az [sk@sporteskreativtechnikum.hu](mailto:sk@sporteskreativtechnikum.hu) e-mailcímen.

**A képzés feladata és felépítése:**

* A **Kreatív ágazat** szakmái olyan fiatalok számára ajánlottak, akik a vizuális kultúra iránt érdeklődnek, esztétikai érzékkel, alkotó fantáziával rendelkeznek. A képzések során a tanulók megismerkednek a grafika, a nyomdai szöveg- és képszerkesztés, a csomagolástechnika világával, az animáció, az álló- és mozgóképek, rajzfilmek tervezésével és alkotásával, ezek modern informatikai hátterével, legelterjedtebb szoftvereivel. A megszerzett ismeretek a fiatalok kreativitásával társulva látványos alkotásokban öltenek testet: rendezvények arculata, feliratok, videofilmek, animációk, showreel, werkfilm.

**Grafikus:**

* a grafikus dizájner nyomtatott, elektronikus médiát, hirdetési felületeket publikál;
* tervezőstúdióban, reklám- vagy médiaügynökségnél, kiadónál komplex tervezési folyamatban, vezető tervező mellett szerkesztési, tervezési részfeladatokat lát el;
* logót, arculatot, reklámgrafikát, plakátot tervez;
* újság, magazin, könyv tipográfiai tervét készíti el, címlapot, borítót tervez;
* részt vesz kiadványok előkészítésében: tördel, képanyagot dolgoz fel, digitális és szabadkézi illusztrációt, ábrát készít;
* nyomdai előkészítést végez, a nyomdával egyeztet;
* számítógépes programokat és eszközöket, valamint manuális technikákat alkalmaz;
* vizuális kultúrával rendelkező, igényes kreatív szakember, aki munkája során az esztétikai és a funkcionális célokat egyaránt szem előtt tartja.

**Mozgókép- és animációkészítő:**

* jó kézügyeséggel, térlátással, alapszintű rajzkészséggel rendelkezik;
* a mozgókép, videófilm, rajzfilm és számítógépes animáció területén végez fejlesztő, kivitelező és alkotó munkát;
* hagyományos vagy digitális 2D és 3D animációval, videótechnikával dolgozik;
* vizuális előkészítő, tervező és gyártástervező munkát végez önállóan vagy csapatban;
* számítógépes utómunkák, vizuális trükkök megvalósítását végzi a filmkészítő stáb tagjaként;
* részt vesz a tartalomelőállításban és annak technikai megvalósításában;
* alkalmas a különféle animációs stúdiók technikai igényei szerint rajzkészítő, forgatókönyv (storyboard) író-rajzoló, 3D modellező és számítógépes utómunka feladatok ellátására;
* alkalmas TV- és ﬁlmstúdiókban segédoperatőri, világítástechnikai, hangtechnikai, vágó, számítógépes graﬁkai és vizuális effekteket készítő asszisztensi feladatok ellátására.

**A kétéves képzés felépítése:**

* első félév vizuális ágazati alapoktatás, mely ágazati alapvizsgával zárul:

|  |  |
| --- | --- |
| Tananyagegység | Tananyag |
| Munkavállalói ismeretek | |
| Munkavállalói idegen nyelv | |
| Vizuális alapok | Tervezés és kivitelezés  A vizuális tervezés szoftverei  A vizuális tervezés alapismeretei |

* a második félévtől szakmai képzés a választott szakmából:
  + **Grafikus szakma tananyagegységei:**

|  |  |
| --- | --- |
| Tananyagegység | Tananyag |
| Grafikai tervezés és kivitelezés | Grafikai ábrázolás és technikai gyakorlat  Grafikai tervezési és kivitelezési gyakorlat  Grafika szaktörténet és kortárs környezet |
| Művészetelmélet és ábrázolás | Művészettörténet  Rajz |
| Egybefüggő szakmai gyakorlat | 80 óra |

* + **Mozgókép- és animációkészítő szakma tananyagegységei:**

|  |  |
| --- | --- |
| Tananyagegység | Tananyag |
| Animáció | Animációs technikák  Animációs történet |
| Mozgókép | Mozgóképkészítés  Speciális mozgókép  Filmtörténet |
| Tartalomfejlesztés | Mozgókép- és animációtervezés  Kivitelezés |
| Művészetelmélet és ábrázolás | Művészettörténet  Rajz |
| Egybefüggő szakmai gyakorlat | 80 óra |

**A felvétel feltétele:**

* Sikeres **érettségi vizsga**.
* Szakmai felvételi vizsga, melynek tartalmi elemei:
  + **Portfólió** készítése és bemutatása. A portfólió tartalma tanulmányrajz – csendélet, ember-, tárgyábrázolás témákból minimum 3-3 darab elkészített munka.
  + **Vizuális feladat megoldása**. A szakmai felvételi vizsga része a vizuális feladat megoldása, melyhez kérünk rajzeszközöket hozni.
  + **Felvételi elbeszélgetés**.
* A Kreatív ágazati képzésbe az a tanuló nyerhet felvételt, aki megfelel a foglalkozás- egészségügyi alkalmassági vizsgálat követelményeinek. Időpontjáról levélben kap értesítést a felvételiző. Az egészségügyi vizsgálattal kapcsolatban felmerülő kérdésekre keddenként 8:00 és 10:00 óra között a 96/427-244-es telefonszámon ad tájékoztatást az iskolaegészségügyi szolgálat.
* A sajátos nevelési igényű (SNI) tanulók kedvezményeiről a jogszabályban meghatározott intézmények szakvéleménye alapján az iskola igazgatója dönt. Részletek a honlapon olvashatók.

**A jelentkezés módja:**

* **regisztráció** kitöltése *(javasolt Google Chrome böngésző használata, a link bemásolása )*  
  <https://docs.google.com/forms/d/e/1FAIpQLSeHXo-vprQNt6bCYlta-nHTQl_7uwwxYabx9T0w4QvRqK4UcQ/viewform>
* **portfólió feltöltésének határideje: 2024. július 31.**A portfólió rajzairól készített képeket egy dokumentumba összefűzve, pdf formátumban kérjük feltölteni az alábbi felületre:  
  <https://docs.google.com/forms/d/e/1FAIpQLSc4Ccug1C9Appwimnt-EsheGWc0ZxkGabR0_6PNUJvuSnUNPg/viewform>  
  A pdf mérete legfeljebb 10MB lehet. Fájl neve SAJATNEV.pdf legyen. A portfólió rajzait kérjük a szakmai felvételi vizsgára is elhozni.

**A szakmai felvételi vizsga időpontjáról és tudnivalóiról e-mailben küldünk tájékoztatást.**

**Hasznos információk:**

A **Győri SZC Sport és Kreatív Technikum** a Móra-iskola utódaként jött létre, az intézményben 35 éve folyik piacképes szakmákat kínáló középfokú képzés.

A Kreatív ágazat szakmái az iskola médiás-újságíró hagyományait folytatják, ugyanis a média különböző területeit lefedő képzéseket nyújtják a tervezői munkától a kivitelezésig.

A technikum másik ágazata a Sport, ahonnan számos országosan és nemzetközileg is kiemelkedő élsportoló került ki, akik leginkább a tanulmányaik alatt tapasztalt toleráns pedagógusi magatartást értékelték.

Az intézményről érdekes és fontos információk találhatók a honlapon: <https://sporteskreativtechnikum.hu/>

Felmerülő kérdések esetén lépjen kapcsolatba velünk az [sk@sporteskreativtechnikum.hu](mailto:sk@sporteskreativtechnikum.hu) e-mailcímen.